**Отчет на дейността на Народно Читалище “ Парашкев Цветков-2003 “ – Плевен за изминалата 2020г.**

Народно читалище „Парашкев Цветков-2003” град Плевен е независима, неполитическа, доброволна и културно – просветна организация. Създадено е през 2003 год. в обществена полза. Приоритет в работата на Читалището е да съхранява националното културно наследство; приобщаване на населението към българските културни и исторически традиции и утвърждаване на българската национална идентичност; да култивира благоприятна среда за човешко развитие; да подпомага промените в образователните и обучителните процеси; да осигурява достъп до информационни технологии.

1. Обслужваме район Мизия в град Плевен.

2. Броя на регистрираните членове е 162 човека.

3. Дейност.

А/Библиотечно и информационно обслужване

-Броят библиотечни единици във фонда наброява 3673.

-Набавени библиотечни материали 59.

-Читателските посещения са 103.

-Абонаментната периодика - няма.

-Техническото оборудване на библиотеката е достатъчно.

Б/Любителско художествено творчество:

-В читалището ни постоянно репетира любителски хор от 26 хориста за македонски песни с ръководител Иван Минков и корепетитор Йордан Лазаров. Хорът е специализиран в тригласно пеене и има зад гърба си множество концерти в страната и чужбина.

- Руски клуб – обединяващ граждани от Русия и бившия СССР постоянно живеещи в България, вокална група „Восход” – 7 души.

-Временно действащи са три детски формации за народни танци с ръководители Деница Петрова, Галя Георгиева и Вилияна Тодорова. В тях участват около 60 деца.

-Действащи са и 2 групи в различни стилове музика – стари шлагери и блус и джаз.

В/Школи по изкуствата

- Школа по изобразително изкуство- 5 деца.   
Участие онлайн в конкурс за изработване на най-хубава сурвачка с материали от природата.

- Школа по изучаване говорим руски език. / 8 деца и 6 възрастни/

- Школа за декупаж – 6-9 човека-б изложба на изработени от тях предмети беше представена във фоайето на зала „Катя Попова“ през месец юни.

-В нашето читалище работи единствената в Плевен школа по дърворезба с ръководител известния плевенски резбар Светослав Петков .

Г/ Участия на хора за македонски песни за изминалата година:   
 Във връзка с пандемията хора нямаше участия в концерти и фестивали на живо.  
 Взеха участия в онлайн мероприятия като:

- Онлайн участие в VIII-ми фолклорен събор на „Хоро се вие, песен се пее-2020. с. Миланово-   
1-во място.

- Онлайн участие в Световен Шампионат по фолклор „WORLD FOLK 2020”. Лауреат 2- ра степен.

-Онлайн участие в фестивал „Празник на кратуната“ в с. Гостилица.

През август месец открихме Арт клуб при читалището.

Проведени са поетични вечери с участие на поетеса Роси Савова , която представи стихосбирката си „ Плетеница от мигове“ и Маргарита Петкова с книгата си „Тъй рече Виктор“. Участие в представянето взе и поета Симеон Аспарухов.   
В провежданите вечери всеки петък се представяха със свои картини и миниатюри известни плевенски художници.  
Към читалището репетира група „Арт Блус Бенд“ с чието участие преминаваха всихки вечери.   
 Изявите на Арт клубът са детайлно режисирани от известния плевенски поет и писател Найден Найденов ( Хипо).

Д/Клубове и кръжоци - Към читалището действа и клуб „Мизия, Тракия , Македония“, като ежемесечно се провеждат сбирки и се дискутират теми от историята на България и Балканите.

Е/Действащи музейни/галерийни/ сбирки- няма

Ж/Работа по проекти - не

З/ Други читалищни дейности са отбелязване на годишнини на македонски войводи и революционери допринесли за опазване и съхраняване на българщината, българските традиции, език, бит и култура.

На 18 януари отпразнувахме бабинден със сценки и много музика.

21 февруари „ Битката за Македония и творчеството на Яворов“- беседа.

Лектор Малин Манчев.

24 февруари - Кулинарен конкурс на руския клуб.  
 На 1 март се отпразнува руската Масленица / Сирни заговезни/ с участието на руския клуб и група „Възход“ с песни, танци и игри в двора на Регионалния исторически музей.

За 1 март изработихме мартеници в кръжока по декупаж и ги подарихме на децата от НУ „Христо Ботев“ .

Честване на 145 г. от рождението на Парашкев Цветков. Пред паметника на героя бяха раздадени листовки за живота и делото му. Хор за македонска песен изнесе концерт по повод рождената му дата.

На 2 август отбелязахме годишнината от Илинденско-Преображенското въстание с концерт на хора за македонски песни пред паметника на Парашкев Цветков.   
  
 Проведоха се няколко срещи с руския консул и гражданите на Русия, живеещи в България, в двора на читалището .

4. Материална база разгърната площ в кв.м. за читалищна дейност 110 кв.м. за всякакви дейности и изяви.

Техническа база – 4 компютъра, лаптоп, съобщителна и размножителна техника.

5. Субсидирана численост на персонала – 2 бр. и 1/2 броя.

6. Общ бюджет на читалището за предходната година – 29580 лв.